Document ID: 31998R1044

ΚΑΝΟΝΙΣΜΟΣ (ΕΚ) αριθ. 1044/98 ΤΗΣ ΕΠΙΤΡΟΠΗΣ της 19ης Μαΐου 1998 για την τροποποίηση του κανονισμού (ΕΟΚ) αριθ. 3719/88 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 9 παράγραφος 2 και το άρθρο 23, καθώς και τις αντίστοιχες διατάξεις των άλλων κανονισμών για την κοινή οργάνωση αγοράς για τα γεωργικά προϊόντα,
Εκτιμώντας:
ότι το άρθρο 16α του κανονισμού (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1033/97 (4), έχει επιτρέψει τη χρησιμοποίηση μηχανογραφικών και ηλεκτρονικών συστημάτων κατά την έκδοση και τη χρησιμοποίηση των πιστοποιητικών 7 ότι πρέπει να δημιουργηθεί νομικό πλαίσιο που θα επιτρέπει ελαστικότερη και ευρύτερη χρησιμοποίηση αυτών των συστημάτων 7
ότι το άρθρο 33 προβλέπει προθεσμία έξι μηνών εντός της οποίας θα πρέπει να προσκομιστεί η απόδειξη ότι ένα προϊόν που έχει εξαχθεί, εγκατέλειψε το τελωνειακό έδαφος της Κοινότητας ή έφθασε στον ειδικό προορισμό του 7 ότι για να απλουστευθεί η εργασία των εξαγωγέων πρέπει να παραταθεί η προθεσμία αυτή ώστε να μην είναι συντομότερη από εκείνη που υπάρχει για την προσκόμιση της ιδίας αποδείξεως όσον αφορά την επιστροφή κατά την εξαγωγή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχειρίσεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3719/88 τροποποιείται ως εξής:
1. Στο άρθρο 16α, η παράγραφος 2 αντικαθίσταται από το ακόλουθο κείμενο:
«2. Όταν ο τιτλούχος ή ο εκχωρών το πιστοποιητικό έχει ανάγκη να χρησιμοποιήσει το ηλεκτρονικό πιστοποιητικό σε ένα κράτος μέλος το οποίο δεν είναι συνδεδεμένο με το μηχανογραφικό σύστημα έκδοσης, ζητά απόσπασμα.
Το απόσπασμα αυτό εκδίδεται, ανυπερθέτως και χωρίς συμπληρωματική δαπάνη, με τη μορφή του υποδείγματος που αναφέρεται στο άρθρο 16.
Η ενδεχόμενη χρησιμοποίηση του αποσπάσματος αυτού σε ένα κράτος μέλος που είναι συνδεδεμένο με μηχανογραφικό σύστημα εκδόσεως γίνεται με τη μορφή του αποσπάσματος σε χαρτί.»
2. Στο άρθρο 33 παράγραφος 3 στοιχείο α) δεύτερη υποπερίπτωση και παράγραφος 4, οι λέξεις «έξι μήνες» αντικαθίστανται από τις λέξεις «δώδεκα μήνες».
Άρθρο 2
Ο παρών κανονισμός αρχίζει να ισχύει την έβδομη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ωστόσο, το άρθρο 1 παράγραφος 2 εφαρμόζεται και στα πιστοποιητικά που εξακολουθούν να ισχύουν κατά την ημέρα ενάρξεως ισχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Μαΐου 1998.

Labels: 3
6